**LĪGUMS**

**Par pārvietojamo biotualešu, ģērbtuvju un āra roku mazgāšanas izlietņu uzstādīšanu un apsaimniekošanu Daugavpilī**

Daugavpilī 2017.gada 28.decembrī

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, juridiskā adrese: Saules iela 5a, Daugavpils, LV-5401, Latvija, tās **vadītāja Aivara Pudāna** personā, kurš darbojas uz iestādes nolikuma pamata, un

**Sabiedrība ar ierobežotu atbildību “JAKUBINI”**, reģistrācijas Nr.40103235712, juridiskā adrese: Vecā Biķernieku iela 27-3, Rīga, LV-1079, Latvija, tās **valdes locekles ar tiesībām pārstāvēt kapitālsabiedrību atsevišķi Viktorijas Vasiļjevas** personā,

pamatojoties uz Daugavpils pilsētas domes iepirkuma komisijas 2017.gada 14.decembra lēmumu (iepirkumu komisijas sēdes protokols Nr.4) iepirkumā “Pārvietojamo biotualešu, ģērbtuvju un āra roku mazgāšanas izlietņu uzstādīšana un apsaimniekošana Daugavpilī”, identifikācijas Nr.DPD 2017/164, noslēdza šādu Līgumu:

1. **LĪGUMĀ LIETOTIE TERMINI**
2. **Pasūtītājs** – Daugavpils pilsētas pašvaldības iestāde “Komunālās saimniecības pārvalde”, reģistrācijas Nr.90009547852, juridiskā adrese: Saules iela 5a, Daugavpils, LV-5401, Latvija.
3. **Izpildītājs** – Sabiedrība ar ierobežotu atbildību “JAKUBINI”, reģistrācijas Nr.40103235712, juridiskā adrese: Vecā Biķernieku iela 27-3, Rīga, LV-1079, Latvija.
4. **Līgums** – šis, starp Pusēm noslēgtais līgums.
5. **Puse/Puses** – Pasūtītājs vai Izpildītājs vai abi kopā.
6. **Pakalpojums** – pārvietojamo biotualešu, ģērbtuvju un āra roku mazgāšanas izlietņu uzstādīšana un apsaimniekošana Daugavpilī saskaņā ar šo Līgumu, Līguma pielikumiem un spēkā esošajiem normatīvajiem aktiem.
7. **Līgumcena** – Līgumā norādītā kopējā cena EUR bez PVN, kuru Pasūtītājs samaksās Izpildītājam par pilnā apjomā un noteiktos termiņos veikto Pakalpojumu. Līgumcena ietver visus izdevumus, kāda Izpildītājam pienākas sakarā ar pilnīgu un pienācīgu Līgumā noteikto saistību izpildi.
8. **PVN** –pievienotās vērtības nodoklis.
9. **Pakalpojuma pieņemšanas - nodošanas akts** – akts, ar kuru Pasūtītājs pieņem un Izpildītājs nodod Pakalpojumu vai tā daļu.
10. **Līguma saistību izpildes garantija** – Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas kredītiestādes, kas ir tiesīga veikt darbību Latvijas Republikā vai apdrošināšanas sabiedrības izsniegta līguma saistību izpildes garantija 10% (desmit procentu) apmērā no līgumcenas. Kredītiestādes/apdrošināšanas sabiedrības garantijas saturam jāatbilst Līguma nosacījumiem un tajā nevar tikt iekļauti papildus ierobežojumi.
11. **Nepārvarama vara** – notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
12. **LĪGUMA PRIEKŠMETS**
	1. Pasūtītājs uzdod un Izpildītājs apņemas Līgumā noteiktajā kārtībā un termiņos sniegt Pakalpojumus saskaņā ar tehnisko specifikāciju (Līguma pielikums Nr.1), turpmāk tekstā – Tehniskā specifikācija, tāmi (Līguma pielikums Nr.2), turpmāk tekstā – Tāme, Tehnisko piedāvājumu (Līguma pielikums Nr.3) (turpmāk tekstā – Tehniskais piedāvājums), līguma saistību izpildes garantijas noteikumiem (Līguma pielikums Nr.4), turpmāk tekstā – Līguma saistību izpildes garantijas noteikumi, un spēkā esošajiem normatīvajiem aktiem. Līguma pielikumi ir neatņemamas Līguma sastāvdaļas.
	2. Pasūtītājs apņemas samaksāt Izpildītājam par pienācīgu Pakalpojuma sniegšanu atbilstoši šī Līguma nosacījumiem.
13. **LĪGUMCENA UN SAMAKSAS KĀRTĪBA**
	1. Atbilstoši Izpildītāja Tāmei, par kvalitatīvu un pilnīgu Līgumā noteikto Pakalpojumu sniegšanu, kopējā Līgumcena ir 15301,70 EUR (*piecpadsmit tūkstoši trīs simti viens euro 70 centi*). Papildus Līgumcenai Pasūtītājs aprēķina un maksā PVN atbilstoši spēkā esošajiem normatīvajiem aktiem.
	2. Līgumcenā ir ietverti Pakalpojuma sniegšanai nepieciešamie, Tehniskajā specifikācijā aprakstītie un spēkā esošajos normatīvajo aktos noteiktie darbi.
	3. Pakalpojuma apmaksa tiek veikta katru mēnesi par faktiski sniegto Pakalpojuma apjomu.
	4. Līdz katra nākamā mēneša 5.datumam Izpildītājs sastāda un iesniedz Pasūtītājam Pakalpojuma nodošanas - pieņemšanas aktu un rēķinu. Pakalpojuma nodošanas - pieņemšanas aktā tiek fiksēta visu attiecīgajā mēnesī izvietoto iekārtu nosaukumi un izmaksas.
	5. Pasūtītāja pārstāvis 5 (piecu) dienu laikā pārbauda aktā norādītās informācijas atbilstību reāli paveiktajam un paraksta aktu, vai sniedz rakstisku pamatotu atteikumu parakstīt aktu, ja Pakalpojums nav izpildīts pilnā apmērā, vai izpildīts nekvalitatīvi.
	6. Pasūtītājsapmaksu par Pakalpojuma sniegšanu Izpildītājam veic 30 (trīsdesmit) kalendāro dienu laikā no Pakalpojuma pieņemšanas - nodošanas akta abpusējas parakstīšanas un Izpildītāja sagatavota Līguma noteikumiem atbilstoša rēķina saņemšanas.
	7. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja norādīto bankas norēķinu kontu.
	8. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
14. **LĪGUMA IZPILDES TERMIŅI**
	1. Izpildītājs apņemas no šī Līguma spēkā stāšanās dienas līdz 2018.gada 31.decembrim sniegt Līguma 2.1.punktā minētos Pakalpojumus.
	2. Pasūtītājam ir tiesības apturēt Līguma izpildi jebkurā brīdī, ja tam ir pamatots iemesls.
15. **PUŠU PIENĀKUMI UN TIESĪBAS**
	1. Izpildītāja pienākumi un tiesības:
		1. sniegt Pakalpojumus atbilstoši Līguma, Līguma pielikumu nosacījumiem un spēkā esošo normatīvo aktu prasībām;
		2. Līguma spēkā stāšanās dienā iesniegt Pasūtītājam starp Izpildītāju un komersantu, kuram ir Valsts vides dienesta izdota atļauja/apliecinājums par tehniskajā specifikācijā minēto sadzīves notekūdeņu apsaimniekošanu, noslēgtu līgumu par sadzīves notekūdeņu apsaimniekošanu;
		3. Pakalpojuma izpildē ievēro Pasūtītāja norādījumus, kas attiecas uz Pakalpojuma izpildes kārtības un kvalitātes ievērošanu;
		4. pēc Pasūtītāja pieprasījuma sniedz pilnu informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi
		5. līdz katra mēneša 5.datumam iesniegt Pasūtītājam Pakalpojuma nodošanas - pieņemšanas aktu un rēķinu;
		6. 5 (piecu) darba dienu laikā no Līguma abpusējas parakstīšanas dienas iesniegt Pasūtītājam kredītiestādes vai apdrošinātāja izsniegtu Līguma saistību izpildes noteikumiem atbilstošu Līguma saistību izpildes garantiju 10% (desmit procentu) apmērā no līguma cenas. Līguma saistību izpildes garantija jāuztur spēkā no tās noslēgšanas dienas un visu līguma izpildes termiņu, un papildus 10 (desmit) kalendārās dienas;
		7. veikt citus Līguma, Līguma pielikumos vai normatīvos aktos noteiktos pienākumus vai darbības.
	2. Pasūtītāja pienākumi un tiesības:
		1. nepieciešamības gadījumā nodrošināt Izpildītājam piekļuvi un iespēju strādāt Pakalpojuma sniegšanas vietā;
		2. ar Pakalpojuma pieņemšanas - nodošanas aktu pieņemt Līguma prasībām atbilstošu un kvalitatīvu Pakalpojumu;
		3. veikt Līgumā paredzētos maksājumus;
		4. veikt citus Līguma, Līguma pielikumos vai normatīvos aktos noteiktos pienākumus vai darbības.
16. **GARANTIJA**
	1. Izpildītājs 5 (piecu) darba dienu laikā no Līguma abpusējas parakstīšanas dienas iesniedz Pasūtītājam kredītiestādes vai apdrošinātāja izsniegtu Līguma saistību izpildes noteikumiem atbilstošu Līguma saistību izpildes garantiju 10% (desmit procentu) apmērā no kopējās Līgumcenas.
	2. Līguma saistību izpildes garantiju Pasūtītājs ir tiesīgs izmantot, lai kompensētu Izpildītāja saistību neizpildes vai nepienācīgas izpildes rezultātā Pasūtītājam nodarītos zaudējumus vai lai ieturētu līgumsodu.
	3. Līguma saistību izpildes garantija ir spēkā visu Līguma izpildes termiņu un papildus 10 (desmit) kalendārās dienas.
	4. Līguma saistību izpildes garantijas oriģināls tiks atgriezts pēc Līgumā noteikto saistību pilnīgas izpildes.
17. **PUŠU ATBILDĪBA UN LĪGUMSODS**
	1. Ja Izpildītājs nepienācīgi pilda Līgumā paredzētās saistības, Izpildītājs maksā Pasūtītājam līgumsodu EUR 100,00 (viens simts *euro* 00 centi) apmērā, par katru konstatēto pārkāpumu, kuru Izpildītājs nav novērsis 24 (divdesmit četru) stundu laikā no Pasūtītāja rakstiskas paziņojuma saņemšanas brīža. Par pārkāpumu tiek uzskatīta iekārtas/tu savlaicīga neuzstādīšana, neatbilstošas iekārtas/tu uzstādīšana, vai iekārtas/tu darbspējas nenodrošināšana, kas izpaužas kā nesavlaicīga fekāliju rezervuāra iztukšošana, sanitārās tīrības nenodrošināšana vai citos veidos, kuri liedz pilnvērtīgi izmantot iekārtu/tas.
	2. Ja Pasūtītājs bez pamatojuma neveic maksājumus Līgumā noteiktajos termiņos, Pasūtītājs maksā Izpildītājam līgumsodu 0,5 % (nulle komats pieci procenti) apmērā no nokavēto maksājumu summas par katru kavējuma dienu, bet ne vairāk kā 10 % (desmit procenti) no līguma cenas.
	3. Konstatētos trūkumus Izpildītājs novērš par saviem līdzekļiem 24 (divdesmit četru) stundu laikā no brīža, kad Pasūtītājs Izpildītājam ir nosūtījis attiecīgu rakstisku paziņojumu.
	4. Pasūtītājam ir tiesības ieturēt Izpildītājam aprēķinātu līgumsodu no Izpildītājam saskaņā ar Līgumu maksājamām naudas summām vai no Līguma saistību izpildes garantijas.
	5. Izpildītājs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām.
	6. Izpildītājs ir atbildīgs par tā piesaistīto apakšuzņēmēju darbu izpildi atbilstoši Līguma noteikumiem un par zaudējumiem, ko Līguma izpildē iesaistītie apakšuzņēmēji ar savu prettiesisko darbību vai bezdarbību ir nodarījuši Pasūtītājam un trešajām personām. Izpildītājs ir atbildīgs par visu saistību izpildi pret apakšuzņēmēju, tajā skaitā samaksas veikšanu.
18. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi Nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.
	2. Pusei, kas nokļuvusi Nepārvaramas varas apstākļos, nekavējoties, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur Nepārvaramas varas apstākļu apstiprinājumu un raksturojumu.
	3. Ja Nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par zaudējumiem, kas radušies Nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 13.2.punktam.
	5. Par Nepārvaramas varas apstākli nav uzskatāms:
		1. Izpildītāja darbinieku un citu Izpildītāja iesaistīto personu saistību neizpilde, nesavlaicīga vai nepienācīga izpilde;
		2. apstāklis, kad Izpildītājam vai tā nodarbinātajiem peciālistiem vairs nav spēkā esoši sertifikāti vai patstāvīgās prakses tiesības, kas nepieciešamas Līgumā paredzēto saistību izpildei.
19. **STRĪDI**
	1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
	2. Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Izpildītājam pārtraukt Pakalpojuma sniegšanu, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.
20. **KONFIDENCIALITĀTE**
	1. Izpildītājs apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā.
	2. Pasūtītājs apņemas ievērot konfidencialitāti  un bez Izpildītājs rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Izpildītājs nevar noteikt par komercnoslēpumu Līguma priekšmetu un tā izpildes rezultātu.
	3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	5. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
21. **LĪGUMA SPĒKĀ STĀŠANĀS, GROZĪŠANA UN IZBEIGŠANA**
	1. Līgums stājas spēkā ar tā abpusēju parakstīšanas dienu un ir spēkā līdz no tā izrietošo Pušu saistību pilnīgai izpildei. Līguma abpusējas parakstīšanas datums tiek norādīts Līguma pirmās lappuses augšējā labajā stūrī.
	2. Līgumu groza Pusēm noslēdzot rakstiskus Līguma grozījumus, kas kļūst par Līguma neatņemamo sastāvdaļu, ņemot vērā Publisko iepirkumu likuma regulējumu.
	3. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
	4. Pasūtītājs var vienpusēji izbeigt šo Līgumu neatlīdzinot Izpildītājam nekādus zaudējumus saistībā ar Līguma izbeigšanu, nosūtot par to rakstisku paziņojumu uz Izpildītāja juridisko adresi 7 (septiņas) dienas iepriekš, ja iestājies vismaz viens no šādiem gadījumiem:
		1. Izpildītājam tiek konstatēti vairāk nekā 2 (divi) pārkāpumi, kuri Līgumā noteiktajā kārtībā nav novērsti;
		2. Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība.
	5. Gadījumā, ja Līgums tiek izbeigts Izpildītāja vainas dēļ Līguma 11.4.1.apakšpunktā paredzētajā gadījumā, Pasūtītājs ir tiesīgs ieturēt līguma saistības izpildes garantijas summu pilnā apmērā.
22. **APAKŠUZŅĒMĒJU UN SPECIĀLISTU MAIŅA UN PIESAISTĪŠANA**
	1. Pakalpojumu sniegšanai Izpildītājs piesaista savā piedāvājumā minētos speciālistus un apakšuzņēmējus.
	2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
	3. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
	4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
	5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
	6. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Izpildītājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
23. **CITI NOTEIKUMI**
	1. Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.
	2. Katrai Puseipar Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 5 (piecas) darba dienu laikā no to rašanās brīža rakstiski jāpaziņo otrai Pusei. Ja Izpildītājs nav iesniedzis Pasūtītājam attiecīgu paziņojumu šajā punktā noteiktajā termiņā, Izpildītājs nevar prasīt pagarināt Līgumā noteikto saistību izpildes termiņu balstoties uz apstākļiem, par kuriem nav savlaicīgi sniedzis paziņojumu.
	3. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam.
	4. Jebkuri Līguma grozījumi izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti Pasūtītāja lietvedībā.
	5. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
	6. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
	8. Ja kāds no Līguma noteikumiem ir pretrunā ar Līguma pielikuma noteikumiem, tad Līguma pielikuma noteikumus piemēro tiktāl, cik tos neierobežo Līguma noteikumi.
	9. Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa, faksa numuri, adreses, u.c. vai Pušu pārstāvji, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi
	10. Pasūtītāja atbildīgais darbinieks, kura pienākums ir kontrolēt Līguma izpildes gaitu un pēc otras Puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Pakalpojuma nodošanas – pieņemšanas aktu vai citus ar Līguma izpildi saistītos dokumentus ir Daugavpils pilsētas pašvaldības iestādes “Komunālās saimniecības pārvalde” vides inženieris Kaspars Laizāns, mob. tālrunis 29605014, e-pasts kaspars.laizans@daugavpils.lv.
	11. Izpildītāja atbildīgais darbinieks, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Pakalpojuma nodošanas – pieņemšanas aktu vai citus ar Līguma izpildi saistītos dokumentus ir SIA “JAKUBINI” Latgales filiāles vadītāja Olga Tajevska, tālrunis 22005358, e-pasts jakubini@inbox.lv.
	12. Visi Līguma grozījumi, papildinājumi un pielikumi ir Līguma neatņemamas sastāvdaļas. Līgumu noslēdzot, tam tiek pievienoti šādi pielikumi:
	13. Līgums sastādīts un parakstīts uz 7 (septiņām) lapām divos oriģināla eksemplāros, no kuriem viens eksemplārs atrodas pie Pasūtītāja un otrs eksemplārs – pie Izpildītāja. Abiem Līguma eksemplāriem ir vienāds juridiskais spēks.

1. **LĪGUMA PIELIKUMI**
	1. 1.pielikums – Tehniskā specifikācija uz 4 (četrām) lapām (*oriģināls*);
	2. 2.pielikums – Tāme uz 4 (četrām) lapām (*oriģināls*);
	3. 3.pielikums – Tehniskais piedāvājums uz 5 (piecām) lapām (*oriģināls*);
	4. 4.pielikums – Līguma saistību izpildes garantijas noteikumi uz 1 (vienas) lapas (*oriģināls*).
2. **PUŠU REKVIZĪTI**

|  |  |
| --- | --- |
| **Pasūtītājs:** **Daugavpils pilsētas pašvaldības iestāde****“Komunālās saimniecības pārvalde”**reģistrācijas Nr.90009547852,Saules iela 5a, Daugavpils, LV-5401, LatvijaAS “Citadele banka”, kods PARXLV22,konts LV05PARX0000850062701Daugavpils pilsētas pašvaldības iestādes“Komunālās saimniecības pārvalde”vadītājs  *(personiskais paraksts)* A.Pudāns | **Izpildītājs:****SIA “JAKUBINI”** reģistrācijas Nr.40103235712, Vecā Biķernieku iela 27-3, Rīga, LV-1079, LatvijaAS “Swedbank”, kods HABALV22,konts LV22HABA0551025624693SIA “JAKUBINI” valdes locekle ar tiesībām pārstāvēt kapitālsabiedrību atsevišķi  *(personiskais paraksts)* V.Vasiļjeva |